REGULAMENTUL (CE) NR. 7/2007 AL COMISIEI
din 8 ianuarie 2007
de modificare a restituirilor la export în sectorul laptelui și produselor lactate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a piețelor în sectorul laptelui și produselor lactate (1), în special articolul 31 alineatul (3) ultimul paragraf,
întrucât:
(1)
Restituirile la export în sectorul laptelui și produselor lactate au fost stabilite de Regulamentul (CE) nr. 2009/2006 al Comisiei (2).
(2)
Aplicarea normelor prevăzute de Regulamentul (CE) nr. 2009/2006 la datele despre care Comisia are cunoștință duce la modificarea restituirilor la export pentru produsele menționate în anexa la prezentul regulament în conformitate cu anexa menționată anterior.
ADOPTĂ PREZENTUL REGULAMENT:
Articolul 1
Restituirile la export prevăzute la articolul 31 din Regulamentul (CE) nr. 1255/1999 pentru produsele exportate ca atare, stabilite în anexa la Regulamentul (CE) nr. 2009/2006, sunt, pentru produsele menționate în anexa la prezentul regulament, modificate în conformitate cu valorile indicate în aceasta.
Articolul 2
Prezentul regulament intră în vigoare la 9 ianuarie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 8 ianuarie 2007.